François Faurie

François Faurie, okzitaniera arautuan Hauria edo FauriaMiquèu Groscaudek Dictionnaire étymologique des noms de famille gascons liburuan (Radio País, 1992, Paue) latinezko fabrica hitzak okzitanieraz hauria (gaskoieraz arruntena) edo fauria (beste hizkeretan) eman zuela azaltzen du. "Burdinola" esan nahi du. (Baiona, 1785eko martxoaren 9a - Tarnose, 1869ko martxoaren 14a) tratulari eta politikari lapurtarra da.

Paul Faurie eta Jeanne Cabarrus François Cabarrus bankari ospetsuaren arrebaren semea zen. Baionan bertan aritu zen merkatari, bere familiak aspalditik egiten zuen bezalaBeste aldetik, Baionan XV. mendetik behintzat Faurie deitura dokumentuetan ageri zaigu: Johanine de Faurie. Iturria: Ací Gasconha elkartearen Racines: Bayonne par ses rues, Abacus Edition, 2000.

 Karrera politiko laburra 
Bere hiria ordezkatzeko Legebiltzarrerako diputatu hautatu zuten 1834ko irailaren 18an 1837 arteOhar biografikoa Biltzar Nazionaleko webgunean. orduan Behe Pirinioak deitzen zen departamenduko 2. barrutitik. 238k zuten boto emateko eskubidea eta 180k parte hartu zuten; haietatik 93k egin zuten Faurieren alde eta 36k Michel-Charles Chégarayren alde. Oposizioaren eserlekuetan kokatu zen"Uztaileko monarkiaren" garaiak izan ziren; Orléans etxearen aginduz Victor de Broglieren agintaldia, "Fieschiren atentatua" edo Thiersen gobernuaren hastapenak ikusi zituen; berarekin bat egin zuen, adibidez 1835eko iraileko legeen edo "Xehatze legea" deitu zenaren kontra.Édouard Ducéré: Dictionnaire historique de Bayonne, 1911-1915, Baiona; 2 liburuki.

Hauxe izan zen bere legegintzaldi bakarra.

 Kalea Baionan 
Baiona jaioterriak karrika bat bere izenaz bataiatu zuenOfizialki Avenue François Faurie. San Leon auzoan. Bertan Maurice Ohana Lehen Hezkuntzako eskola publikoa dago.

 Bibliografia 
 Dictionnaire des parlementaires français (1789-1889); berari buruzko oharrean "François-Marie-Antoine Faurie" izen okerra azaltzen da.

 Erreferentziak 

 Ikus, gainera 
 Pierre-Étienne Cabarrus

Kategoria:Baionarrak
Kategoria:Lapurdiko politikariak
Kategoria:Frantziako diputatuak